Kilian Mbappe: “Robert Levandovskining yo‘qligi — PSJ uchun yaxshi yangilik”

PSJ hujumchisi Kilian Mbappe Yevropa Chempionlar Ligasi chorak finalidagi raqib — “Bavariya”ga qarshi o‘yin oldidan o‘z fikrlarini bildirib o‘tar ekan, myunxenliklar hujumchisi Robert Levandovskining jarohati haqida gapirdi.

“Levandovski — juda yaxshi futbolchi, uning yo‘qligi biz uchun yaxshi yangilik.
Men boshqalarning jarohatidan xursand bo‘lmayman, biroq biz bunday imkoniyatdan voz kechmaymiz”, — deydi Mbappe.
PSJ va “Bavariya” jamoalari 7 hamda 13 aprel kunlari chorak final doirasida o‘zaro to‘qnash keladi.
Avvalroq Levandovski Polsha terma jamoasi safida jarohat olgan va PSJga qarshi har ikki uchrashuvni o‘tkazib yuborishi ma’lum bo‘lgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!